CELEX: E2015G0002
Language: fi
Date: 2015-09-24 00:00:00
Title: EFTA-valtioiden pysyvän komitean päätös N:o 2/2015/PK, annettu 24 päivänä syyskuuta 2015, ETA:n rahoitusjärjestelmän välivaiheen komitean perustamisesta vuosiksi 2014–2021 [2015/2024]

12.11.2015   
            
            
               FI
            
            
               Euroopan unionin virallinen lehti
            
            
               L 295/63
            
         EFTA-VALTIOIDEN PYSYVÄN KOMITEAN PÄÄTÖS
   N:o 2/2015/PK,
   annettu 24 päivänä syyskuuta 2015,
   ETA:n rahoitusjärjestelmän välivaiheen komitean perustamisesta vuosiksi 2014–2021 [2015/2024]
   EFTA-VALTIOIDEN PYSYVÄ KOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’,
   ottaa huomioon tekeillä olevan sopimuksen ETA:n rahoitusjärjestelmän perustamisesta vuosiksi 2014–2021,
   ottaa huomioon Norjan kuningaskunnan ja Euroopan unionin tekeillä olevan sopimuksen Norjan rahoitusjärjestelmän perustamisesta vuosiksi 2014–2021,
   ON PÄÄTTÄNYT SEURAAVAA:
   1 artikla
   1.   Perustetaan ETA:n rahoitusjärjestelmän välivaiheen komitea vuosiksi 2014–2021, jäljempänä ’välivaiheen komitea’, joka aloittaa työskentelynsä mahdollisimman nopeasti.
   2.   Välivaiheen komitea avustaa EFTA-valtioita vuosia 2014–2021 koskevan ETA:n rahoitusjärjestelmän täytäntöönpanon valmistelussa.
   3.   Välivaiheen komitea raportoi pysyvälle komitealle.
   4.   ETA:n EFTA-valtioiden edustustot Euroopan unionissa voivat avustaa välivaiheen komiteaa sen työskentelyssä.
   5.   ETA:n rahoitusjärjestelmän komitea vuosiksi 2014–2021 korvaa välivaiheen komitean sinä päivänä, jolloin sopimus ETA:n rahoitusjärjestelmän perustamisesta vuosiksi 2014–2021 tulee voimaan tai josta alkaen sitä sovelletaan väliaikaisesti.
   6.   Välivaiheen komitea tarkastelee ja arvioi mahdollista ETA:n rahoitusjärjestelmän ja Norjan rahoitusjärjestelmän yhteensovittamista.
   7.   Välivaiheen komitea valitsee puheenjohtajan, ja pysyvä komitea vahvistaa valinnan.
   2 artikla
   Tämä päätös tulee voimaan välittömästi.
   3 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 24 päivänä syyskuuta 2015.
      
         
            EFTA-valtioiden pysyvän komitean puolesta,
         
         
            Puheenjohtaja
         
         Ingrid SCHULERUD
         
            Pääsihteeri
         
         Kristinn F. ÁRNASON